Source: https://www.zakonypreludi.sk/zz/2011-320
Timestamp: 2019-07-16 01:00:57+00:00
Document Index: 6277680

Matched Legal Cases: ['§ 1', '§ 7', '§ 7', '§ 7', '§ 7', '§ 7', '§ 7', '§ 5', '§ 3', '§ 2', '§ 5', '§ 6', '§ 2', '§ 8']

320/2011 Z. z. Vyhláška o podpore v lesnom hospodárstve a rozvoji vidieka | Aktuálne znenie
320/2011 Z. z.
Vyhláška č. 320/2011 Z. z.Vyhláška Ministerstva pôdohospodárstva a rozvoja vidieka Slovenskej republiky o rozsahu, spôsobe a o podmienkach poskytovania podpory v lesnom hospodárstve a rozvoji vidieka
Aktuálne znenie 01.01.2012 - 31.12.2014
Ministerstvo pôdohospodárstva a rozvoja vidieka Slovenskej republiky podľa § 1 ods. 2 zákona č. 543/2007 Z. z. o pôsobnosti orgánov štátnej správy pri poskytovaní podpory v lesnom hospodárstve a rozvoji vidieka v znení neskorších predpisov nariaďuje:
Táto vyhláška ustanovuje podrobnosti o rozsahu, spôsobe a o podmienkach poskytovania podpory na podnikanie v lesnom hospodárstve a rozvoji vidieka formou dotácie (ďalej len „dotácia“).
(1) Dotáciu na trvalo udržateľné hospodárenie v lesoch1) možno poskytnúť žiadateľovi, ktorým je podnikateľ hospodáriaci na lesných pozemkoch2) (ďalej len „obhospodarovateľ lesa“).
(2) Dotáciu podľa odseku 1 možno poskytnúť obhospodarovateľovi lesa, ktorého mladý lesný porast
c) je obhospodarovaný podľa programu starostlivosti o lesy,3)
d) skontroloval príslušný orgán štátnej správy lesného hospodárstva4) a vydal potvrdenie o tom, že lesný porast je zabezpečený.
(3) Dotáciu podľa odseku 1 možno poskytnúť do výšky sadzby na hektár zabezpečeného mladého lesného porastu5) v príslušnom hospodárskom súbore lesných typov zverejnenej vo výzve podľa § 7 ods. 2 písm. c).
(4) Výška dotácie podľa odseku 1 sa vypočíta podľa vzoru uvedeného v prílohe č. 1.
(5) Prílohou k žiadosti okrem príloh uvedených v § 7 ods. 4 je
a) výpočet sumy,
b) potvrdenie príslušného orgánu štátnej správy lesného hospodárstva podľa odseku 2 písm. d) a že je lesný porast obhospodarovaný podľa programu starostlivosti o lesy.
(1) Dotáciu na rozvoj rekreačných funkcií lesov možno poskytnúť žiadateľovi, ktorým je obhospodarovateľ lesa.
(2) Dotáciu podľa odseku 1 možno poskytnúť obhospodarovateľovi lesa, ktorému odborný lesný hospodár6) a príslušný orgán štátnej správy lesného hospodárstva potvrdí projekt.
(3) Dotáciu podľa odseku 1 možno poskytnúť do 100 % oprávnených nákladov alebo výdavkov uvedených v projekte.
(4) Oprávnenými nákladmi alebo výdavkami podľa odseku 3 sú náklady alebo výdavky, ktoré vzniknú po predložení žiadosti na
a) budovanie a údržbu lesných chodníkov a cyklistických trás v lese,
b) značenie a údržbu značenia lesných chodníkov a cyklistických trás v lese,
c) budovanie a údržbu turistických zariadení súvisiacich s infraštruktúrou pre návštevníkov lesa vrátane zariadení pre zdravotne postihnuté osoby.
a) projekt, ktorého obsah je zverejnený podľa § 7 ods. 2 písm. b),
b) súhlas alebo výnimka na vykonanie činností uvedených v projekte, ak sa vyžaduje podľa osobitného predpisu.7)
(1) Dotáciu na propagáciu možno poskytnúť žiadateľovi, ktorým je obhospodarovateľ lesa.
(2) Dotáciu podľa odseku 1 možno poskytnúť do 100 % oprávnených nákladov alebo výdavkov uvedených v projekte, ktorými sú náklady alebo výdavky na propagáciu
a) lesov a lesníctva alebo
b) produktov z lesa.
(3) Oprávnenými nákladmi alebo výdavkami na účel podľa odseku 2 sú náklady alebo výdavky, ktoré vzniknú po predložení žiadosti na
a) tlač informačných materiálov o lesoch a lesnej produkcii,
b) prezentáciu lesov a lesnej produkcie v elektronických a tlačových médiách,
c) organizáciu seminárov a rôznych akcií pre styk s verejnosťou so zameraním na problematiku lesníctva.
(4) Prílohou k žiadosti okrem príloh uvedených v § 7 ods. 4 je projekt, ktorého obsah je zverejnený podľa § 7 ods. 2 písm. b).
(1) Dotáciu na ochranné a obranné opatrenia8) proti podkôrnemu hmyzu v lesných porastoch9) so zastúpením smreka možno poskytnúť žiadateľovi, ktorým je obhospodarovateľ lesa.
(2) Dotáciu podľa odseku 1 možno poskytnúť obhospodarovateľovi lesa,
a) ktorému odborný lesný hospodár a príslušný orgán štátnej správy lesného hospodárstva potvrdí projekt,
b) ktorému príslušný orgán štátnej správy lesného hospodárstva vydal potvrdenie o tom, že práce súvisiace s poskytnutou dotáciou podľa odseku 1 sa vykonali podľa projektu,
c) ktorého lesné porasty uvedené v projekte majú zastúpenie smreka podľa opisu porastov a hospodárskych opatrení v programe starostlivosti o lesy viac ako 50 %.
(3) Dotáciu podľa odseku 1 možno poskytnúť do 100 % oprávnených nákladov alebo výdavkov uvedených v projekte, ktoré vzniknú po predložení žiadosti na
a) vykonávanie kontroly výskytu podkôrneho hmyzu a jeho monitoring,
b) realizáciu ochranných opatrení proti šíreniu podkôrneho hmyzu,
c) realizáciu obranných opatrení proti šíreniu podkôrneho hmyzu a následným sekundárnym škodlivým činiteľom,
d) kladenie lapákov,
e) nákup a rozmiestnenie lapačov a feromónových prípravkov,
f) asanáciu lapákov odkôrnením alebo chemickým ošetrením,
g) chemické ošetrenie alebo odkôrnenie odvážaného neodkôrneného dreva napadnutého podkôrnym hmyzom,
h) použitie biologických prípravkov a metód na ochranu a obranu proti podkôrnemu hmyzu,
i) spracovanie napadnutých a poškodených stromov,
j) ošetrenie napadnutých a poškodených stromov,
k) ďalšie opatrenia na zabezpečenie hygieny lesných porastov.
(4) Oprávnenými nákladmi alebo výdavkami podľa odseku 3 sú aj náklady alebo výdavky, ktoré vzniknú pred predložením žiadosti, ak sa dotácia poskytne podľa osobitného predpisu.10)
a) projekt, ktorého obsah je zverejnený vo výzve podľa § 7 ods. 2 písm. b),
b) súhlas alebo výnimka na vykonanie činností uvedených v projekte, ak sa vyžaduje podľa osobitného predpisu,7)
c) vyhlásenie obhospodarovateľa lesa o celkovej minimálnej pomoci prijatej počas predchádzajúcich dvoch rozpočtových rokov a v príslušnom rozpočtovom roku podľa vzoru uvedeného v prílohe č. 2, ak sa dotácia poskytne podľa odseku 4.
(6) Prijímateľ predkladá pri zúčtovaní dotácie potvrdenie podľa odseku 2 písm. b).
(1) Dotáciu na účasť na výstave, ktorá je uvedená v kalendári výstav, možno poskytnúť žiadateľovi, ktorým je obhospodarovateľ lesa.
(2) Dotáciu podľa odseku 1 možno poskytnúť do 100 % oprávnených nákladov alebo výdavkov, ktoré vznikli pred aj po predložení žiadosti, a sú nimi:
a) účastnícky poplatok, ktorý zahŕňa
1. registračný poplatok,
2. výstavbu a zariadenie výstavného stánku,
3. zavedenie elektrickej energie, spotrebu elektrickej energie a revíznu správu,
4. zavedenie prívodu vody a odtoku odpadovej vody,
b) prenájom výstavných priestorov.
(3) Dotáciu možno poskytnúť najviac do 3 320 eur na jednu výstavu v príslušnom rozpočtovom roku a nesmie presiahnuť sumu podľa osobitného predpisu.10)
(4) Výška dotácie podľa odseku 1 sa vypočíta podľa vzoru uvedeného v prílohe č. 3.
a) kópia dokladu o uhradených nákladoch alebo výdavkoch, ktoré vznikli pred predložením žiadosti, alebo záväzná prihláška na výstavu potvrdená organizátorom výstavy s dokladom o výške nákladov alebo výdavkov, ktoré vzniknú po predložení žiadosti,
b) výpočet požiadavky,
c) vyhlásenie podľa § 5 ods. 5 písm. c).
(1) Dotáciu poskytne platobná agentúra žiadateľovi po predložení žiadosti a splnení ustanovených podmienok.
(2) Žiadosť sa predkladá na základe výzvy na predkladanie žiadosti o dotáciu (ďalej len „výzva“) zverejnenej na webovom sídle platobnej agentúry. Súčasťou výzvy je
a) vzor žiadosti,
b) obsah projektu, ak sa dotácia poskytne podľa § 3 až 5.
c) sadzba na účely podľa § 2,
d) zoznam kritérií na hodnotenie podniku v ťažkostiach,
e) termín predloženia žiadosti,
f) miesto predloženia žiadosti,
g) ďalšie pokyny ministerstva a platobnej agentúry.
(3) Dotáciu poskytne platobná agentúra po uzatvorení písomnej zmluvy o poskytnutí dotácie (ďalej len „zmluva“).
a) doklad uvedený v osobitnom predpise,11)
b) kópia zmluvy alebo potvrdenie o zriadení osobitného účtu v banke na účel prijatia dotácie,
c) kópia výpisu z obchodného registra, nie staršia ako 60 dní, ak ide o dotovanú osobu alebo inú dotovanú osobu,
d) kópia výpisu zo živnostenského registra, nie staršia ako 60 dní, ak ide o fyzickú osobu,
e) kópia osvedčenia o zápise do evidencie samostatne hospodáriaceho roľníka, s potvrdením obecného úradu, že osvedčenie trvá, nie staršie ako 60 dní, a kópia potvrdenia o pridelení identifikačného čísla,
f) kópia výpisu z registra pozemkových spoločenstiev s právnou subjektivitou, nie staršia ako 60 dní, a kópia potvrdenia o pridelení identifikačného čísla,
g) kópia výpisu z registra združení s právnou subjektivitou, nie staršia ako 60 dní, a kópia potvrdenia o pridelení identifikačného čísla,
h) kópia osvedčenia o registrácii pre daň z pridanej hodnoty.
(5) Dotáciu možno poskytnúť, ak žiadateľ nepoberá dotáciu na to isté podporné opatrenie z rozvojových programov poľnohospodárstva a rozvoja vidieka alebo z iných verejných zdrojov a plní ostatné podmienky uvedené v osobitnom predpise.12)
(6) Za oprávnený náklad sa podľa tejto vyhlášky nepovažuje daň z pridanej hodnoty, ak žiadateľ o dotáciu môže odpočítať daň z pridanej hodnoty podľa osobitného predpisu.13)
(7) Ak sa dotácia poskytne podľa § 5 ods. 4 a § 6, žiadateľ nesmie byť podnikom v ťažkostiach14) a musí spĺňať podmienky podľa osobitných predpisov15) a kritériá zverejnené vo výzve.
Príloha č. 1 k vyhláške č. 320/2011 Z. z.
Výpočet požiadavky o dotáciu podľa § 2
Príloha č. 2 k vyhláške č. 320/2011 Z. z.
Vyhlásenie o celkovej minimálnej pomoci prijatej počas predchádzajúcich dvoch rozpočtových rokov a v príslušnom rozpočtovom roku
Príloha č. 3 k vyhláške č. 320/2011 Z. z.
Výpočet požiadavky o dotáciu
10) Nariadenie Komisie (ES) č. 1998/2006 z 15. decembra 2006 o uplatňovaní článkov 87 a 88 zmluvy na pomoc de minimis (Ú. v. EÚ L 379, 28. 12. 2006).
11) § 8a ods. 5 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení zákona č. 383/2008 Z. z.
14) Bod 2.2. usmernenia spoločenstva o štátnej pomoci na záchranu a reštrukturalizáciu firiem v ťažkostiach (Ú. v. EÚ C 244, 1. 10. 2004).
15) Nariadenie Komisie (ES) č. 1998/2006 z 15. decembra 2006 o uplatňovaní článkov 87 a 88 zmluvy na pomoc de minimis (Ú. v. EÚ L 379, 28. 12. 2006).
16) Smernica Európskeho parlamentu a Rady (ES) č. 98/34/ES z 22 júna 1998, ktorou sa stanovuje postup pri poskytovaní informácií v oblasti technických noriem a predpisov, ako aj pravidiel vzťahujúcich sa na služby informačnej spoločnosti (Mimoriadne vydanie Ú. v. EÚ, kap. 3/zv. 20) v platnom znení.